CELEX: 32016R1415
Language: hu
Date: 2016-08-24 00:00:00
Title: A Bizottság (EU) 2016/1415 végrehajtási rendelete (2016. augusztus 24.) egy elnevezésnek a hagyományos különleges termékek nyilvántartásába történő bejegyzéséről (Tepertős pogácsa [HKT])

25.8.2016   
            
            
               HU
            
            
               Az Európai Unió Hivatalos Lapja
            
            
               L 230/20
            
         A BIZOTTSÁG (EU) 2016/1415 VÉGREHAJTÁSI RENDELETE
   (2016. augusztus 24.)
   egy elnevezésnek a hagyományos különleges termékek nyilvántartásába történő bejegyzéséről (Tepertős pogácsa [HKT])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 26. cikkére és 52. cikke (2) bekezdésére,
   mivel:
   
               (1)
            
            
               Magyarország az 1151/2012/EU rendelet 26. cikkének megfelelően benyújtotta a Bizottsághoz a „Tepertős pogácsa” elnevezést abból a célból, hogy az bejegyzésre kerülhessen a hagyományos különleges termékek 1151/2012/EU rendelet 22. cikke szerinti nyilvántartásába, az elnevezés kizárólagos használatának fenntartása mellett.
            
         
               (2)
            
            
               A „Tepertős pogácsa” elnevezés korábban az 1151/2012/EK tanácsi rendelet 58. cikke (1) bekezdésének megfelelően – az elnevezés kizárólagos használatának fenntartása nélkül – hagyományos különleges termékként bejegyzésre került (2).
            
         
               (3)
            
            
               A „Tepertős pogácsa” elnevezés bejegyzésére vonatkozóan benyújtott kérelmet a Bizottság megvizsgálta és azt követően közzétette az Európai Unió Hivatalos Lapjában
                   (3).
            
         
               (4)
            
            
               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Tepertős pogácsa” elnevezést be kell jegyezni, az elnevezés kizárólagos használatának fenntartása mellett.
            
         ELFOGADTA EZT A RENDELETET:
   1. cikk
   A „Tepertős pogácsa” (HKT) elnevezés bejegyzésre kerül, az elnevezés kizárólagos használatának fenntartása mellett.
   A „Tepertős pogácsa” HKT termékleírása a „Tepertős pogácsa” HKT 1151/2012/EU rendelet 19. cikke szerinti termékleírásának minősül, az elnevezés kizárólagos használatának fenntartása mellett.
   Az első albekezdésben említett elnevezés a 668/2014/EU bizottsági végrehajtási rendelet (4) XI. melléklete szerinti 2.3. osztályba (kenyér, péksütemények, cukrászsütemények, édesipari termékek, kekszek és egyéb pékáru) tartozó terméket jelöl.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. augusztus 24-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 343., 2012.12.14., 1. o.
   
   
      (2)  A Bizottság 2013. november 13-i 1144/2013/EU rendelete egy elnevezésnek a hagyományos különleges termékek nyilvántartásába való bejegyzéséről (Tepertős pogácsa [HKT]) (HL L 303., 2013.11.14., 17. o.).
   
      (3)  HL C 94., 2016.3.10., 8. o.
   
   
      (4)  A Bizottság 2014. június 13-i 668/2014/EU végrehajtási rendelete a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).